**T A I K O S S U T A R T I S**

Ši taikos sutartis sudaryta *[data]* (toliau vadinama ***Taikos sutartis***) tarp:

**[Kreditoriaus pavadinimas]**, juridinio asmens kodas [kodas], PVM mokėtojo kodas: [PVM kodas], kurios buveinė [adresas], duomenys apie bendrovę kaupiami ir saugomi Juridinių asmenų registre, atstovaujamos [atstovo pareigos] [atstovo Vardas Pavardė] veikiančio [atstovavimo pagrindas], toliau vadinama ***Kreditorius***, ir

**[Skolininko pavadinimas]**, juridinio asmens kodas [kodas], PVM mokėtojo kodas: [PVM kodas], kurios buveinė [adresas], duomenys apie bendrovę kaupiami ir saugomi Juridinių asmenų registre, atstovaujamos [atstovo pareigos] [atstovo Vardas Pavardė] veikiančio [atstovavimo pagrindas], toliau vadinama ***Skolininkas***,

toliau Kreditorius ir Skolininkas abu kartu vadinami ***Šalys***, o kiekvienas atskirai ***Šalimi***.

Atsižvelgiant į tai, kad Skolininkas skolingas Kreditoriui [skolos suma] eurų už pradelstus mokėjimus pagal [skolos atsiradimo pagrindas], Kreditorius ir Skolininkas susitarė taip:

1. Kreditorius ir Skolininkas geranoriškai susitarė užbaigti ginčą dėl nesumokėtų pinigų Taikos sutartimi žemiau nurodytomis sąlygomis:
	1. Skolininkas iki [skolos apmokėjimo terminas] d. įsipareigoja sumokėti Kreditoriui [suma] eurų;
	2. Mokėjimas turi būti atliekami lygiomis dalimis po [dalinio mokėjimo suma] eurų iki kiekvieno mėnesio paskutinis dienos, kol bus išmokėta visa skolos suma.
	3. Skolininkas įsipareigoja kartu su skola mokėti ir einamuosius mokėjimus.
2. Šalys susitaria, kad praleidus bent vienos 2 p. numatytos įmokos apmokėjimo terminą, laikoma, kad sutarties sąlygos nėra vykdomas ir Kreditorius gali teisę kreiptis į teismą dėl visos skolos sumos ir netesybų priteisimo.
3. Šalys susitaria, kad išlaidos, įskaitant išlaidas advokato, ekspertų ar kitų konsultantų pagalbai apmokėti, kitos išlaidos ar kaštai tenka Skolininkui, pastarajam nevykdant taikos sutarties sąlygų ir Kreditoriui nusprendus kreiptis į teismą dėl skolos priteisimo.
4. Skolininkas patvirtina, kad jam žinoma, jog visi mokėjimai turi būti atliekami į Kreditoriaus sąskaitą [kreditoriaus sąskaitos numeris]
5. Šalys patvirtina, kad neturi viena kitai jokių kitų reikalavimų ar pretenzijų susijusių su taikos sutartyje numatytais reikalavimais.
6. Šalys pareiškia, kad atskleidė viena kitai visą esminę informaciją, reikalingą šios Taikos sutarties sudarymui.
7. Šalys pareiškia, kad yra priimti visi būtini sprendimai, gauti leidimai bei sutikimai, reikalingi šios Taikos sutarties pasirašymui. Asmenys, pasirašantys Taikos sutartį, turi visus įgaliojimus ją pasirašyti bei prisiimti visus įsipareigojimus, numatytus Taikos sutartyje Kreditoriui ir Skolininkui. Šalys patvirtina ir garantuoja, kad nei Taikos sutarties sudarymas, nei jos vykdymas neprieštarauja ir nepažeidžia jokių teismo, valstybinės ar vietos valdžios institucijų ar pareigūnų sprendimų, įsakymų, potvarkių ar teisėtų nurodymų, šalių kreditorių interesų. Šalys, pasirašydamos Taikos sutartį, nepažeidžia Lietuvos Respublikos įstatymų ir kitų teisės aktų, bendrovių įstatų, bei įsipareigoja atlyginti visus nuostolius, kurie gali atsirasti, jeigu šiame punkte pateikta informacija yra neteisinga ar netiksli.
8. Visa su šios Taikos sutarties sudarymu, jos turiniu ir vykdymu susijusi informacija yra laikoma konfidencialia ir negali būti atskleista jokiems tretiesiems asmenims be išankstinio raštiško kitos Šalies sutikimo, išskyrus kompetentingoms valstybės institucijoms įstatymų nustatyta tvarka.
9. Ši Taikos sutartis įsigalioja nuo jo pasirašymo.
10. Taikos sutartis sudaryta 2 (dviem) egzemplioriais, turinčiais vienodą teisinę galią, po 1 (vieną) Taikos sutarties egzempliorių Kreditoriui ir Skolininkui.

**Šalys:**

|  |  |
| --- | --- |
| **Kreditoriaus vardu:** | **Skolininko vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_**[Vardas Pavardė]** | \_\_\_\_\_\_\_\_\_\_\_\_\_\_\_\_\_\_\_\_**[Vardas Pavardė]** |